Hänen isänsä Robert Tytler palveli sotilaslääkärinä Intiassa Bengalin lääkintäjoukoissa ja hänen äitinsä oli saksalaisen herttua Schneebergin tytär. Tytler liittyi Bengalin armeijaan 1834 ollessaan vielä Englannissa. Hän saapui Intiaan 1835 ja liittyi isänsä rykmenttiin (34. Native Bengal Infantry). Hän oli useita vuosia aktiivipalveluksessa ja otti osaa Ensimmäiseen afgaanisotaan 1839–1842. Hän palveli myös ensimmäisessä englantilaisten ja sikhien välisessä sodassa 1845–1846. Myöhemmin hänet ylennettiin everstiksi ja komennettiin Andamaaneille Port Blairin komentajaksi 1862–1864.